কালি নিশা প্ৰায় ১১ঃ৩০ বজাত গুৱাহাটী চিৰিয়াখানা চৌহদৰ ওচৰত বাস কৰা অবনী কলিতাৰ পুত্ৰ তথা অ'লা চালক সোণমনি কলিতাই শৰাইঘাট দলঙৰ পৰা ব্ৰহ্মপুত্ৰত জঁপিয়াই আত্মহত্যা কৰাৰ এক ঘটনা সংঘটিত হৈছিল।
এই ঘটনাত দুখ প্ৰকাশ কৰি আজি সদৌ অসম অ'লা উবেৰ অপাৰেটৰ ইউনিয়নৰ সভাপতি ইছমাইল আলীয়ে নৰ্থ ইষ্ট নাওক কয় যে অ'লা উবেৰ কৰ্তৃপক্ষই আগতে দি অহা ইনচেনটিভ বন্ধ কৰি দিয়াৰ ফলত আৰ্থিক সংকটত ভূগী সোণমনি কলিতাই আত্মহত্যাৰ পথ বাছি ল'লে বুলি সন্থাই সন্দেহ প্ৰকাশ কৰিছে।
কিন্তু 'এই ক্ষেত্ৰত তেওঁ কোনোধৰণৰ গুৰুত্ব প্ৰদান কৰা দেখা ন'গল।' ইয়াৰ পিছত একে সংক্ৰন্তত ২৭ জুনত এ ডি চি পি মহন্তক লগ ধৰা হৈছিল যদিও মহন্তও বিষয়টোত কোনো ধৰণৰ গুৰুত্ব নিদি দাবী ধমকি দিবলৈ আৰম্ভ কৰে বুলি আলীয়ে অভিযোগ কৰে।
আনহাতে সোণমনি কলিতাৰ সন্ধানত ৰাজ্যিক দুৰ্যোগ সঁহাৰি বাহিনীয়ে ব্ৰহ্মপুত্ৰ নদীত অভিযান চলাই আছে যদিও বাতৰি লিখা পৰলৈকে তেওঁৰ সন্ধান উলিয়াবলৈ সক্ষম হোৱা নাই।
অল আচাম কেব অপাৰেটৰ ইউনিয়নে আত্মহত্যা কৰা সোণমণি কলিতাৰ পৰিয়ালবৰ্গলৈ অ'লা কৰ্তৃপক্ষক বিশ লাখ টকাৰ আৰ্থিক সাহাৰ্য্য প্ৰদান কৰিবলৈ দাবী জনাইছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
